MINISTARSTVO PROSVJETE, NAUKE I INOVACIJA

**IZVJEŠTAJ O SPROVEDENOJ JAVNOJ RASPRAVI O**

**Nacrtu zakona o izmjenama i dopunama**

**Zakona o nacionalnim stručnim kvalifikacijama**

Javna rasprava o Nacrtu zakona o izmjenama i dopunama Zakona o nacionalnim stručnim kvalifikacijama trajala je od 30. oktobra 2024. godine do 18. novembra 2024. godine.

Javna rasprava u navedenom roku sprovedena je dostavljanjem primjedbi, predloga i sugestija zainteresovane javnosti u elektronskom obliku.

Donošenje Zakona o izmjenama i dopunama Zakona o nacionalnim stručnim kvalifikacijama je jedna od prioritetnih aktivnosti Ministarstva prosvjete, nauke i inovacija koja je utvrđena Srednjoročnim programom rada Vlade Crne Gore 2024-2027. i Programom rada Vlade za 2024. godinu.

Ministarstvo prosvjete, nauke i inovacija je formiralo Radnu grupu, Rješenjem broj: 05/3-01-119/24-4591/1 od 25. juna 2024. godine.

U skladu sa članom 3 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG”, broj 41/18), Ministarstvo je na oficijelnom sajtu objavilo Javni poziv za predlaganje predstavnika/ce nevladine organizacije u Radnoj grupi za pripremu Predloga zakona o izmjenama i dopunama Zakona o nacionalnim stručnim kvalifikacijama. U predviđenom roku nijedna NVO se nije prijavila.

Saglasno Uredbi, Ministarstvo je dana 30. oktobra 2024. godine objavilo poziv za javnu raspravu o Nacrtu zakona o izmjenama i dopunama Zakona o nacionalnim stručnim kvalifikacijama koja je trajala 20 dana od dana objavljivanja javnog poziva na internet stranici Ministarstva prosvjete, nauke i inovacija [www.mpni.gov.me](http://www.mpni.gov.me).

**POJEDINAČNE PRIMJEDBE I SUGESTIJE**

Primjedbi, predloga i sugestija nije bilo.

Podgorica, 9. decembar 2024. godine

MINISTARKA,

Prof. dr Anđela Jakšić-Stojanović